མཛད་སྒོའི་ཐོག་མར་སྲིད་སྐྱོང་མཆོག་གིས་བོད་རྒྱལ་ཁབ་ཆེན་པོའི་རྒྱལ་དར་སྒྲེང་འཛུགས་གནང་རྗེས།སྐུ་མགྲོན་གཙོ་བོ་མཆོག་གིས་ཕྱི་ལོ་༢༠༡༨ལོའི་སྲིད་སྐྱོང་སློབ་ཡོན་བྱ་དགའ་ཐོབ་མཁན་གསུམ་ལ་བྱ་དགའ་གནང་སོང་བ་དང་།སྲིད་སྐྱོང་བྱ་དགའ་ཐོབ་མཁན་དང་པོགཙུག་ལག་སློབ་གཉེར་ཁང་དུ་རིགས་གཅིག་རྐང་འཛིན་གྱི་བསླབ་པ་མཐར་སོན་བྱུང་བ་ཚེ་རིང་སྒྲོལ་མ་ལགས་ཡིན་པ་དང་།ཁོ་མོའི་རིགས་གཅིག་རྐང་འཛིན་གྱི་ཉམས་ཞིབ་དཔྱད་རྩོམ་དེ་ཧི་མཱ་ལ་ཡའི་རི་རྒྱུད་དུ་ནང་ཆོས་དར་འཕེལ་བྱུང་བའི་གཏེར་མའི་ཆོས་བརྒྱུད་ཀྱི་ཤུགས་རྐྱེན་ཇི་ཐེབས་ཀྱི་དཔྱད་ཞིབ་ཞེས་པ་དང་།ཨང་གཉིས་པ་ཝཱ་ཎ་དབུས་བོད་ཀྱི་གཙུག་ལག་སློབ་གཉེར་ཁང་ནས་རིགས་གཅིག་རྐང་འཛིན་གྱི་བསླབ་བ་མཐར་སོན་བསྟན་འཛིན་དགེ་རྒྱས་ལགས་ཡིན་པ་དང་།ཁོང་གི་ཉམས་ཞིབ་དཔྱད་རྩོམ་དེ་སྔ་འགྱུར་རྙིང་མའི་གཏེར་ཆོས་རིག་གནས་ཀྱི་བྱུང་རབས་ལ་དཔྱད་པ་ཞེས་པ་ཡིན་འདུགཨང་གསུམ་པ་ཝཱ་ཎ་དབུས་བོད་ཀྱི་གཙུག་ལག་སློབ་གཉེར་ཁང་དུ་གསོ་བ་རིག་པ་དང་རྩིས་ཀྱི་ཐོག་ཨཱ་ཅཱརྱའི་བསླབ་པ་མཐར་སོན་པ་བློ་བཟང་ཆོས་སྒྲོན་ལགས་ཡིན་པ་དང་།ཁོ་མོའི་ཉམས་ཞིབ་དཔྱད་རྩོམ་ཁ་བྱང་ལ་དཔལ་དུས་ཀྱི་འཁོར་ལོའི་གཞུང་ནས་བསྟན་པའི་འཇིག་རྟེན་ཁམས་གྲུབ་ཚུལ་ལ་དཔྱད་པ་བཅས་ཡིན་འདུག